CELEX: 62010CA0490
Language: et
Date: 2012-09-06 00:00:00
Title: Kohtuasi C-490/10: Euroopa Kohtu (teine koda) 6. septembri 2012 . aasta otsus — Euroopa Parlament versus Euroopa Liidu Nõukogu (Tühistamishagi — Määrus (EL, Euratom) nr 617/2010 — Komisjoni teavitamine Euroopa Liidu energeetika infrastruktuuri investeerimisprojektidest — Õigusliku aluse valik — ELTL artikkel 337 ja EA artikkel 187 — ELTL artikkel 194)

27.10.2012   
            
            
               ET
            
            
               Euroopa Liidu Teataja
            
            
               C 331/2
            
         
      Euroopa Kohtu (teine koda) 6. septembri 2012. aasta otsus — Euroopa Parlament versus Euroopa Liidu Nõukogu
      (Kohtuasi C-490/10) (1)
      
      (Tühistamishagi - Määrus (EL, Euratom) nr 617/2010 - Komisjoni teavitamine Euroopa Liidu energeetika infrastruktuuri investeerimisprojektidest - Õigusliku aluse valik - ELTL artikkel 337 ja EA artikkel 187 - ELTL artikkel 194)
      (2012/C 331/03)
      Kohtumenetluse keel: prantsuse
      
         Pooled
      
      
         Hageja: Euroopa Parlament (esindajad: M. Gómez-Leal, J. Rodrigues ja L. Visaggio)
      
         Kostja: Euroopa Liidu Nõukogu (esindajad: M. Simm ja A. Lo Monaco)
      
         Kostja toetuseks menetlusse astujad: Prantsuse Vabariik (esindajad: G. de Bergues ja A. Adam), Euroopa Komisjon (esindajad: P. Oliver ja O. Beynet)
      
         Ese
      
      Tühistamishagi — Nõukogu 24. juuni 2010. aasta määrus (EL, Euratom) nr 617/2010, mis käsitleb komisjoni teavitamist Euroopa Liidu energeetika infrastruktuuri investeerimisprojektidest ning millega tunnistatakse kehtetuks määrus (EÜ) nr 736/96 (ELT L 180, lk 7) — Kahe õigusliku aluse valimine, milleks on ELTL artikkel 337 ja EA artikkel 187 — Meetmed, mis kuuluvad liidu energeetika valdkonna eripädevuse alla ning mille jaoks on õigusliku alusena vaja ainult ELTL artiklit 194
      
         Resolutsioon
      
      
                  1.
               
               
                  Tühistada nõukogu 24. juuni 2010. aasta määrus (EL, Euratom) nr 617/2010, mis käsitleb komisjoni teavitamist Euroopa Liidu energeetika infrastruktuuri investeerimisprojektidest ning millega tunnistatakse kehtetuks määrus (EÜ) nr 736/96.
               
            
                  2.
               
               
                  Jätta määruse nr 617/2010 tagajärjed kehtivaks kuni sellise uue määruse jõustumiseni —, mis peab toimuma mõistliku aja jooksul alates käesoleva kohtuotsuse kuulutamisest —, mis on vastu võetud õigel õiguslikul alusel, st ELTL artikli 194 lõike 2 alusel.
               
            
                  3.
               
               
                  Mõista kohtukulud, välja arvatud Prantsuse Vabariigi ja Euroopa Komisjoni kohtukulud, välja Euroopa Liidu Nõukogult.
               
            
                  4.
               
               
                  Jätta Prantsuse Vabariigi ja Euroopa Komisjoni kohtukulud nende endi kanda.
               
            
         (1)  ELT C 13, 15.1.2011.